- Նախ, երկրապահների կողմից պաշտպանվելու համար քեզ պետք է տեսնեն նրա մեջ, պետք է լինես ոգու մարդ ու պիտի կարողանաս քո մեջ զգալ զոհված ու կենդանի մնացած մարտական ընկերներիդ ոգու ուժն ու այդ ժամանակ կզգաս, թե ինչպե՞ս են այդ ոգիները քեզ ուժ տալիս ու սատարում: Ես այդ ամենը ոչ միայն զգում եմ, այլեւ, առանց տատանվելու կարող եմ ասել, որ այդ ոգու մեջ եմ: Իսկ ձեր նշած թաղապետը, որն անընդհատ կրկնում է, թե ԵԿՄ-ի տղերքն իրեն են սատարում, ուզում եմ ընդամենն ասել, որ այդ անձնավորությունը ոգին շփոթել է ձմերուկի հետ: Ու եթե Հակոբ Հակոբյանն ասել է, որ պաշտպանելու են գործող թաղապետին, ապա իմ քաղցր ու անուշ մարտական ընկեր Հակոբի այդ արտահայտությունից հոգու բավարար ժպիտ եմ ապրում, հիշելով մեր պայքարի օրերը, երբ նույն իմ ախպեր Հակոբը, չկորցնելով իր հումորը, ինչպես ռազմի դաշտում ադրբեջանցիներին էր կուտ տալիս, այնպես էլ այս խեղճուկրակ թաղապետին է կուտ տվել: Ողջունում եմ քեզ, սիրելի Հակոբ: